Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17158

e) a különleges VFR szerint végrehajtott repülések között, amennyiben az illetékes légiforgalmi szolgálati hatóság így rendelkezik; kivéve, amikor a fenti b) alpontban jelzett D. és E. osztályú légterek esetében egy légijármű kéri és ha az illetékes légiforgalmi szolgálati hatóság így írja elő, a repülést egy meghatározott, látás utáni időjárási körülmények között végrehajtandó szakaszon elkülönítés fenntartása nélkül is engedélyezhetik. Megjegyzés: Az összetett függőleges és oldalirányú elkülönítés bevezetésével kapcsolatos tájékoztató anyagot a Légiforgalmi Szolgálatok Tervezési Kézikönyve (Doc 9426) tartalmazza. 3.3.4.1 Minden olyan légtérben, ahol FL 290 és FL 410 (ezen szinteket is beleértve) között 300 m (1000 láb) csökkentett függőleges elkülönítési minimumot alkalmaznak, regionális program indítandó az ezen repülési szinteken üzemelő légijárművek magasság-tartási képességének figyelemmel követésére annak biztosítása érdekében, hogy az ezen függőleges elkülönítési minimum bevezetése és folyamatos alkalmazása megfelel a biztonsági célkitűzéseknek. Az ezen program keretében alkalmazott magasságfigyelő berendezések 2007/70/II. szám hatósugara lehetővé kell, hogy tegye az RVSM légtérben működő valamennyi járató érintett légijárműveinek megfigyelését. Megjegyzés: A különálló megfigyelő programok száma a régióban elvárt szolgáltatások hatékony ellátásához szükséges minimumra korlátozandó. 3.3.4.2 Nemzetközi megállapodások formájában lehetővé kell tenni a megfigyelő programokból származó adatok régiók közötti cseréjét. Megjegyzés: A függőleges elkülönítéssel és a magasság-tartási képességekkel kapcsolatos tájékoztatót a 300 méter (1000 láb) Csökkentett Függőleges Elkülönítési Minimum FL290 és FL410 Között Bevezetési Kézikönyv (Doc 9574) tartalmazza. 3.3.5 A légiforgalmi irányító egység az elkülönítést legalább a következők egyikével biztosítsa:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes